﻿ SESIUNI ŞTIINŢIFICE CONFERINŢA SOCIOLOGIA ŞI ASISTENŢA SOCIALĂ ÎN FAŢA PROVOCĂRILOR CRIZEI,  22–24 SEPTEMBRIE 2011, BUCUREŞTI FLAVIUS MIHALACHE Institutul de Cercetare a Calităţii Vieţii, în parteneriat cu Asociaţia Română de Sociologie, Asociaţia pentru Promovarea Asistenţei Sociale în România, Facultatea de Sociologie şi Psihologie – Universitatea din Timişoara, Facultatea de Ştiinţe Socio-Umane – Universitatea din Oradea, Catedra de Filosofie Sociologie – Universitatea din Craiova, Catedra de Sociologie şi Asistenţă Socială – Universitatea din Piteşti, Universitatea „Petru Maior” din Târgu Mureş, Universitatea „Petre Andrei” din Iaşi, Universitatea Creştină „Dimitrie Cantemir”, Institutul de Cercetări Antropologice „Francisc I. Rainer” – Academia Română, Catalactica – Asociaţia pentru Dezvoltare şi Promovare Socio-Economică, Centrul European de Studii în Probleme Etnice şi Comunicare Socială – Academia Română, Departamentul pentru Pregătirea Personalului Didactic şi Ştiinţe Socio- Umane – Universitatea Politehnică Bucureşti, a organizat, în perioada 22–24 septembrie, conferinţa Sociologia şi Asistenţa socială în faţa provocărilor crizei. Evenimentul a avut un dublu scop: atât acela de a prilejui dezbateri şi comunicări ştiinţifice din domenii ale sociologiei şi asistenţei sociale, cât şi cel de recunoaştere a contribuţiei importante pe care o serie de profesori marcanţi au adus-o la dezvoltarea sociologiei. Preşedintele Asociaţiei, prof. dr. Cătălin Zamfir, a înmânat diplome domnilor Ioan Drăgan, Achim Mihu, Septimiu Kraus, Vasile Miftode, Oscar Hoffman. Totodată, a fost organizată o masă rotundă de aniversare a împlinirii a 45 de ani de la relansarea învăţământului sociologic în România. la care au participat absolvenţi ai primei promoţii de sociologie (1966–1970) de la Universitatea Bucureşti, Facultatea de Filosofie. Masa rotundă s-a desfăşurat cu participarea sociologilor: Ioan Mărginean (moderator), Maria Voinea, Lucia Costinescu, Vasile Secăreş, Iancu Filipescu, Florica Vasiliu, Gheorghe Crasnea şi Dorin Cumpănaşu. La conferinţă au fost înscrise 87 de comunicări ştiinţifice. Secţiunea Violenţă şi criminalitate în societatea românească. Realitate şi percepţie socială, moderată de prof. dr. Dan Banciu şi c.s. III dr. Ecaterina Balica, a reunit şapte comunicări axate pe teme precum: criminalitate, violenţă, delincvenţă juvenilă, modalităţi de prevenire a Adresa de contact a autorului: Flavius Mihalache, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: fmihalache@iccv.ro. 432 FLAVIUS MIHALACHE 2 recidivei şi probaţiune. La secţiunea Identitate şi interculturalite în spaţiul social European (moderatori prof. dr. Ştefan Buzărnescu şi lect. dr. Melinda Dincă) au fost înscrise zece comunicări pe teme privind identitatea şi construcţia identităţii în societatea postmodernă, integrare culturală, interculturalitate şi construcţie identitară. La secţiunea Economia socială în România (moderatori: prof. dr. Elena Zamfir şi c.s. II dr. Sorin Cace) s-a înregistrat cel mai mare număr de lucrări înscrise (18 comunicări). Prezentările au abordat tema economiei sociale atât prin prisma unor încadrări conceptuale şi analize comparative asupra coordonatelor acestei la nivel naţional şi european, cât şi prin prezentarea rezultatelor unor recente cercetări de teren desfăşurate de către ICCV şi Asociaţia Catalactica. Panelul Accesul la educaţie, moderat de către conf. dr. Adrian Hatos şi c.s. III Gabriela Neagu a reunit opt comunicări ce s-au centrat pe tema integrării şcolare şi a accesului la educaţie în societatea românească. La secţiunea Calitatea vieţii şi progresul social (moderator c.s. II. Iuliana Precupeţu) au fost prezentate şapte comunicări ştiinţifice ce au reprezentat abordări în profunzime, bazate pe analize de date, asupra unor domenii specifice studiilor de calitatea vieţii: indicatori sociali, calitatea ocupării, calitatea vieţii de familie, bunăstare subiectivă. Panelul Diversitatea de gen şi structurile de putere pe piaţa muncii (moderator conf. dr. Ana Maria Georgescu) a reunit zece prezentări pe teme precum: participarea femeilor pe piaţa forţei de muncă, armonizarea vieţii de familie cu profesia sau management organizaţional. Secţiunea Răspunsul politicilor sociale la criză (moderatori: prof. dr. Elena Zamfir şi c.s. III Daniel Arpinte) a oferit prilejul unor intense dezbateri privind evoluţia sistemului de securitate socială în România. Comunicările prezentate în acest sens au avut ca principale teme schimbările recente înregistrate la nivelul politicilor sociale şi a sistemului de asistenţă socială. Secţiunea Satul românesc: probleme şi opţiuni (moderatori: prof. dr. Ilie Bădescu şi c.s. III dr. Adela Şerban) a reunit zece comunicări privind starea actuală a mediului rural şi a modificărilor ce se înregistrează la nivelul lumii satului contemporan. Panelul România înaintea alegerilor. Perspectivă sociologică, moderat de c.s. III dr. Iulian Stănescu a constituit cadrul de analiză a stării sistemului politic din România, în contextul anului electoral 2012. Conferinţa Sociologia şi Asistenţa Socială în faţa provocărilor crizei a reprezentat un prilej de dezbatere a celor mai importante teme de interes pentru cele două domenii, în contextul perioadei economice dificile pe care o parcurge România. Din această perspectivă, conferinţa a contribuit, prin comunicări şi dezbateri, la afirmarea rolului activ pe care specialiştii din domeniile sociologiei şi asistenţei sociale trebuie să-l deţină în oferirea de soluţii la problemele sociale ce caracterizează societatea românească. Primit: 01.11.2011 Acceptat: noiembrie 2011 Redactor: Manuela Sofia Stănculescu 